CKP บวกเกือบ5% แรงในรอบเกือบ 3 ปี โบรกฯชี้ UndervaIue ซื้อเป้า 4.54 บ.
CKP บวกเกือบ5% แรงในรอบเกือบ 3 ปี โบรกฯชี้ UndervaIue ซื้อเป้า 4.54 บ. โดย ณ เวลา 16.04 น. อยู่ที่ระดับ 3.86 บาท บวก 0.18 บาท หรือ 4.89% ด้วยมูลค่าซื้อขาย 326.57 ล้านบาท
5 ต.ค. 2560

ผู้สื่อข่าวรายงานว่า บริษัท ซีเค พาวเวอร์ จำกัด (มหาชน) หรือ CKP ณ เวลา 16.04 น. อยู่ที่ระดับ 3.86 บาท บวก 0.18 บาท หรือ 4.89% ด้วยมูลค่าซื้อขาย 326.57 ล้านบาท ราคาหุ้นปรับตัวแรงในรอบเกือบ 3 ปี โดยนับตั้งแต่หุ้นปรับตัวทดสอบระดับ 3.86 บาท เมื่อวันที่ 10 พ.ย. 2557

บล.เอเชีย เวลท์ ระบุในบทวิเคราะห์ว่า CKP จำนวนเมกะวัตต์กับมาร์เก็ตแคปยังไม่สมน้ำสมเนื้อกัน มองว่าหุ้นยัง UndervaIue  โดยบริษัทเริ่มรับรู้รายได้จากโรงไฟฟ้า BIC 2 คิดเป็น 78 เมกะวัตต์ ตั้งแต่ไตรมาส 3/60 ทำให้สัดส่วนรายได้ CKP เพิ่มขึ้น 20% จากฐานรายได้เดิม
ขณะที่กำลังการผลิตตามส่วนของ CKP ที่ไม่รวมโครงการไซยะบุรีเท่ากับ 502 เมกะวัตต์ แต่หากรวมโครงการไซยะบุรีจะเท่ากับ 888 เมกะวัตต์ โดยช่วงครึ่งหลังปีนี้พ้นภาวะภัยแล้งทำให้เขื่อนน้ำงึม 2 ผลิตไฟฟ้าได้เต็มที่ ตามส่วนที่ CKP ถือคือ 258 เมกะวัตต์ คิดเป็นรายได้ 55% ในปัจจุบัน
ราคาหุ้นคิดตาม SOTP จะได้เท่ากับ 3.94 บาท คิดเป็น DCF ‘ของโรงไฟฟ้าไซยะบุรีเท่ากับ 2.15 บาท และส่วนที่เหลือ 1.79 บาท เป็น DCF โรงไฟฟ้าอื่น ๆ   หลังไซยะบุรีเดินเครื่องผลิตกระแสไฟฟ้าในปี 2563 กำไรของ CKP จะก้าวกระโดด ราคาหุ้นอยู่ในแนวโน้มขาขึ้น (uptrend) เกิดทั้ง daiIy, weekIy และ monthIy buy signaI เป้าหมาย 3.96 บาท และ 4.54 บาท